سرمد

سرمد آرمینیا کا باشندہ، کاشان میں مقیم رہا۔ نسلاً یہودی تھا اور اسرائیلی زبانوں اور علوم کا ماہر تھا۔ مشہور حکماء ملا صدرا شیرازی اور ابو القاسم فندرسکی کا شاگرد تھا۔ ہندوستان آکر حیدرآباد میں مقیم رہا۔ عبد اللہ قطب شاہ نے اسے خوش آمدید کہا۔ وہ اپنے ٹھٹہ کے قیام 1042ھ / 1632ء کے دوران میں ایک ہندو لڑکے ابھی چند پر ایسا عاشق ہوا کہ وہ اسی کا ہو کر رہ گیا۔ اسے کئی زبانیں سکھائیں۔ اس ہندو لڑکے نے اس کی نگرانی میں توریت کے ابتدائی حصے کا فارسی میں ترجمہ بھی کیا۔دبستان مذاہب ص95

 آزاد مشربی 

دبستان مذاہب کا مولف سرمد سے 1042ھ / 1632ء میں حیدر آباد میں ملا تھا اور اس سے کئی اقوال بھی نقل کیے ہیں۔ اس کے اشعار و اقوال سے عیاں ہوتا ہے کہ وہ وحدت ادیان کا قائل تھا۔ اس کا ایک شعر ہے
در کعبہ و بت خانہ سنگ اوشد وچوب اوشد ۔۔۔۔۔ یکجا حجرا لاسود و یکجا بت ہندو شد۔دبستان مذاہب ص96
اگرچہ اس نے اسلام قبول کر لیا تھا لیکن اس کے عقائد و افکار میں کوئی فرق نہیں پڑا تھا بلکہ اس کی حرکات سے معلوم پرتا ہے کہ وہ سوچی سمجھی سکیم کے تحت یہاں آیا تھا، اسے دارا شکوہ کا سہارا ملا تو یہیں کا ہو کر رہ گیا۔

 سرمد اور دارا شکوہ 

وہ 1064ھ / 1654ء میں دہلی پہنچا۔ معاصر تذکرہ نویس شیر خان لودھی نے مراۃ الخیال 1102ھ / 1690ء میں لکھا ہے کہ دارا شکوہ کی طبیعت اس قسم کے مجانین کی طرف راغب تھی۔مراۃ الخیال، شیر خان لودھی، طبع کول 1848ء ص154  تمام مآخذ متفق ہیں کہ وہ اپنے قیام ٹھٹہ 1042ھ / 1632ء کے دوران مادر زاد برہنہ ہو گیا تھا۔ قیاس ہے کہ وہ آوارہ گردی کرتا ہوا دہلی نہیں پہنچا تھا بلکہ دارا شکوہ نے اسے خود دہلی بلایا تھا کیونکہ اس کی دارا شکوہ کے ساتھ خط کتابت بھی تھی۔حسنات الحرمین، اردو ترجمہ محمد اقبال مجددی ص85  دارا شکوہ کا ایک خط بنام سرمد، سید مصطفے طباطبائی نے رسالہ انڈو ایرانیکا کلکتہ میں شائع کیا تھا۔سکینۃ الاولیاء، سید محمد رضا جلالی نائینی، مقدمہ ص6 سرمد کو برہنہ حالت میں غیر ملکی سیاحوں نے بھی دیکھا تھا۔Travels in the Mughal Empire, Bernier, p 317

 سرمد اور اورنگزیب عالمگیر 

جب دارا شکوہ کو جنگ تخت نشینی میں شکست ہوئی اور اورنگزیب عالمگیر نے حکومت سنبھالی تو جہاں اس نے بہت سے غیر شرعی صوفیا کا احتساب کیا وہاں سرمد پر بھی گرفت ہوئی۔ اسے دربار میں طلب کیا گیا۔ اورنگزیب عالمگیر نے اعتماد خان ملا عبد القوی کو حکم دیا کہ وہ سرمد کو حاضر کرے، اس نے دربار میں سوال و جواب کے دوران میں بھی اسلام کے خلاف توہین ٓآمیز کلمات کہے اور اس کی انہی حرکات کی بدولت علما کے فتوی سے قتل کر دیا گیا۔مآثر الامراء، ص225/1-224ریاض الشعراء، قلمیرقعات عالمگیری ص121-122

 حوالہ جات 

زمرہ:1661ء کی وفیات
زمرہ:آزاد مشرب صوفیا
زمرہ:ایرانی یہودی
زمرہ:بھارتی یہودی
زمرہ:تاریخ دہلی
زمرہ:سترہویں صدی کی ایرانی شخصیات
زمرہ:سترہویں صدی کی ہندوستانی شخصیات
زمرہ:سزائے موت یافتہ بھارتی شخصیات
زمرہ:فارسی زبان کے شعرا
زمرہ:مغلیہ سلطنت سے سزائے موت یافتہ شخصیات
زمرہ:یہودیت سے اسلام قبول کرنے والی شخصیات
زمرہ:اسلام سے ہندومت قبول کرنے والی شخصیات
زمرہ:مغل سلطنت کے صوفیا
زمرہ:سترہویں صدی کے فارسی شعرا
زمرہ:سترہویں صدی کے ہندوستانی شعرا
زمرہ:سترہویں صدی میں بھارت سے سزائے موت یافتہ شخصیات
زمرہ:سترہویں صدی کی مغلیہ سلطنت کی شخصیات
زمرہ:1590ء کی پیدائشیں
زمرہ:بھارتی سابقہ مسلم شخصیات
زمرہ:مغلیہ سلطنت میں ایرانی تارکین وطن شخصیات
زمرہ:فارسی زبان کے ہندوستانی شعراء
زمرہ:ایرانی مرد شعرا
زمرہ:سزائے موت بذریعہ سر قلم
زمرہ:دہلی میں وفات پانے والی شخصیات
زمرہ:سترہویں صدی کی یہودی شخصیات
زمرہ:صوفی اولیا
زمرہ:صوفیا